Artur Kala

Artur Kala (lindur më 6 maj 1977) është Drejtori i Përgjithshëm i Agjencisë Kombëtare të Pyjeve të Shqipërisë, që prej muajit prill 2022.

 Biografia 
Artur KALA ka lindur në qytetin e Bulqizës më 6 maj 1977. 

Në vitin 2001, përfundoi studimet e larta dhe u diplomua me titullin “Inxhinier Pyjesh”, pranë Fakultetit të Pyjeve në Universitetin Bujqësor të Tiranës, (1996 – 2001).

Në vitin 2016, përfundoi studimet pasunivesitare “Master Shkencor” për “Marketing dhe Menaxhim Operacionesh”, pranë Universitetit “Marin Barleti”, Tiranë, (2014 – 2016).

Karriera e tij profesionale mbart disa pozicione të rëndësishme drejtuese në institucione të ndryshme në Shqipëri, si; Përgjegjës i Administrimit të Pyjeve, në Drejtorinë e Shërbimit Pyjor Bulqizë, ku shërbeu në vitet 2000 – 2003; Oficer i Policisë Gjyqësore, pranë Prokurorisë së Rrethit Gjyqësor Bulqizë, ku shërbeu në vitet 2003 – 2008; Drejtor i Agjencisë së Administrimit të Pasurive të Sekuestruara dhe Konfiskuara , ku shërbeu në vitet 2014 – 2021, Drejtor i Drejtorisë së Burimeve Njerëzore dhe Shërbimeve në Ministrinë e Brendshme, ku shërbeu në vitet 2021 – 2022.

Që prej Prillit 2022, shërben si Drejtor i Përgjithshëm i Agjencisë Kombëtare të Pyjeve.

Për gjatë një periudhe 17 vjeçare ai ka kryer një sërë trajnimesh, kualifikimesh dhe veprimtari të tjera kombëtare dhe ndërkombëtare me karakter shkencor e teknik.

Artur Kala është njohës i mirë gjuhën angleze dhe komunikon rrjedhshëm në gjuhën italiane.

 Referime 

 Artur Kala Jetshkrimi
 https://dosja.al/Kala_masa_shtrengueseperpyjet_ne_kodin_penal
 https://www.zeriamerikes.com/a/Shqipëria përballë sfidave për menaxhimin e pyjeve

4.https://dosja.al/tag/artur-kala " Qeveria ka ne fokus prerjet e paligjshme,do të ketë masa shtrenguese në kodin penal"
https://foresteurope.org/key-outcomes-of-the-9th-ministerial-conference-shaping-our-future-with-resilient-forests/

Kategoria:Lindje 1977
Kategoria:Njerëz që jetojnë